Γεγονότα Μαΐου 2009

## [[1η Μαΐου]]

*Εργατική Πρωτομαγιά
**Τουρκία: Επεισόδια κατά τη διάρκεια των διαδηλώσεων στην Κωνσταντινούπολη. (Καθημερινή)
**Γερμανία: Επεισόδια διαδηλωτών με την αστυνομία στο Βερολίνο. (Reuters)
*Ολλανδία: Πεθαίνει ο οδηγός που την προηγούμενη μέρα είχε προσπαθήσει να επιτεθεί στη βασιλική οικογένεια της Ολλανδίας, με αυτοκίνητο. (BBC)
*Γρίπη των χοίρων: Δεκατέσσερις συνολικά χώρες επιβεβαιώνουν τα πρώτα κρούσματα της γρίπης.(''The Irish Times'') (Radio Netherlands)
*Σουηδία: Η χώρα νομιμοποιεί τους γάμους μεταξύ ατόμων του ίδιου φύλου. The Local
*Η Κάρολ Αν Ντάφι γίνεται η πρώτη γυναίκα δαφνοσκεπής ποιήτρια (Poet Laureate) στο Ηνωμένο Βασίλειο. (''New York Times'') (AP)

## [[2 Μαΐου]]
*Σρι Λάνκα: Από βομβαρδισμό νοσοκομείου με αμάχους σκοτώνονται 91 άνθρωποι και άλλοι 87 τραυματίζονται, καθώς συνεχίζονται οι συγκρούσεις ανάμεσα στις κυβερνητικές δυνάμεις και στους αντάρτες. (BBC)
*Τα Ηνωμένα Έθνη διατάζουν το Ισραήλ να σταματήσει την απέλαση Παλαιστινίων από την ανατολική Ιερουσαλήμ. (Al Jazeera)
*Φίτζι: Το Φόρουμ των Νησιών του Ειρηνικού αποφασίζει την επ' αόριστον αναστολή της ένταξης της νησιωτικής χώρας. (Xinhua)

## [[3 Μαΐου]]
*Αυστρία: Έξι άτομα σκοτώνονται στις αυστριακές Αλπεις, όταν καταπλακώνονται από χιονοστιβάδα κοντά στο χιονοδρομικό κέντρο Σέλντεν στα δυτικά της χώρας. (Sky News)
*Παναμάς: Με υψηλή συμμετοχή διεξάγονται εκλογές για την ανάδειξη νέου προέδρου και νέου κοινοβουλίου. Νέος πρόεδρος εκλέγεται με ποσοστό 61% των ψήφων ο συντηρητικός επιχειρηματίας Ρικάρδο Μαρτινέλι έναντι 37% για την αντίπαλό του, Μπαλμπίνα Ερέρα, από τους Σοσιαλδημοκράτες. Xinhua New York Times
*Βενεζουέλα: Από συντριβή στρατιωτικού ελικοπτέρου σκοτώνονται 18 άνθρωποι στα σύνορα με την Κολομβία.Flash.gr
*Συρία: Γίνεται γνωστό ότι επανεξελέγη στις εκλογές της Χαμάς ο Χαλέντ Μεσάαλ ως επικεφαλής του Πολιτικού Γραφείου της Οργάνωσης.Καθημερινή
*Κατάρ: Το Σουδάν και το Τσαντ υπογράφουν στην Ντόχα συμφωνία συμφιλίωσης, η οποία προβλέπει ανάμεσα στα άλλα τον έλεγχο των συνόρων, ώστε να εμποδιστεί η διείσδυση ανταρτών του Τσαντ προερχομένων από το Σουδάν και Σουδανών ανταρτών προερχομένων από το Τσαντ. Η Σημερινή
* Σε ανακοίνωση με αφορμή τη σημερινή Παγκόσμια Ημέρα Ελευθεροτυπίας, η Παγκόσμια Ένωση Δημοσιογράφων ανακοινώνει ότι το 2008 συνολικά 70 δημοσιογράφοι έχασαν τη ζωή τους παγκοσμίως. Οι περισσότεροι θάνατοι συνέβησαν σε χώρες της Ασίας. Τα Νέα

## [[4 Μαΐου]]
*Μολδαβία: Παραιτείται η κυβέρνηση της χώρας, μια μέρα πριν την εκλογή του νέου Προέδρου από το Κοινοβούλιο. Καθημερινή 
*Νεπάλ: Έπειτα από ρήξη με τον πρόεδρο της χώρας αναφορικά με την αποπομπή του αρχηγού του Στρατού, παραιτείται ο πρωθυπουργός Πρατσάντα. Voice of America
*Ιράν: 28 άτομα έχασαν τη ζωή τους σε ατύχημα με λεωφορείο. (BBC)
*Τουρκία: 44 άνθρωποι σκοτώνονται σε επίθεση ενόπλων στη διάρκεια γαμήλιας δεξίωσης στη νοτιοανατολική Τουρκία. Πρώτο Θέμα

## [[5 Μαΐου]]
*Γεωργία: Η κυβέρνηση ανακοινώνει ότι την τελευταία στιγμή απετράπη απόπειρα πραξικοπήματος, καθώς εκδηλώθηκε στάση στη στρατιωτική βάση Μουχροβάνι. Ο πρόεδρος Μιχαήλ Σαακασβίλι ανακοινώνει ότι η κατάσταση έχει τεθεί υπό έλεγχο. Flash.gr
**Το Υπουργείο Εσωτερικών της Γεωργίας κατηγορεί τη Ρωσία ότι υποκινεί στάσεις σε πολλές στρατιωτικές μονάδες της χώρας μια ημέρα πριν από την έναρξη των ασκήσεων του ΝΑΤΟ.Η Σημερινή
*Η Παγκόσμια Τράπεζα προειδοποιεί ότι υπάρχει φόβος να αυξηθούν οι θάνατοι παιδιών στην Αφρική εξαιτίας της παγκόσμιας ύφεσης.Ελευθεροτυπία

## [[6 Μαΐου]]
*Πακιστάν: Οι Ταλιμπάν καταλαμβάνουν την πόλη Μινγκόρα, του Σουάτ. (''The Times'') 
*Τσεχία: Ο πρόεδρος Βάκλαβ Κλάους αρνείται να υπογράψει την εγκριθείσα από τη Γερουσία Συνθήκη της Λισαβόνας.(Aktuálně.cz) (RTÉ)
*Νότια Αφρική:Εκλέγεται από το κοινοβούλιο ο αρχηγός του Αφρικανικού Εθνικού Κογκρέσου, Τζέικομπ Ζούμα στο αξίωμα του προέδρου του κράτους, με 277 ψήφους. BBC News
*Αφγανιστάν: Ο Ερυθρός Σταυρός ανακοινώνει ότι σκοτώθηκαν δεκάδες άμαχοι (ανάμεσα στους οποίους γυναίκες και παιδιά) από αμερικανικούς βομβαρδισμούς στην ασιατική χώρα. in.gr
*ΗΠΑ: Νομιμοποιούνται στην πολιτεία Μέιν οι γάμοι μεταξύ ατόμων του ιδίου φύλου. (AP)

## [[7 Μαΐου]]
*Κολομβία: Απελαύνεται ο Αγκίμ Τσέκου από την αμερικανική χώρα, μετά το αίτημα των σερβικών αρχών για σύλληψη του πρώην πρωθυπουργού του Κοσσυφοπεδίου, βάσει διεθνούς εντάλματος. Ο Τσέκου κατηγορείται για εγκλήματα πολέμου από τις αρχές της Σερβίας. Ελευθεροτυπία
*Ινδία: Διεξάγεται ο τέταρτος και κρισιμότερος γύρος των βουλευτικών εκλογών. Σκάι
*Ισπανία: Για πρώτη φορά έπειτα από 30 χρόνια κυριαρχίας των Εθνικιστών, στη Χώρα των Βάσκων ορκίζεται πρωθυπουργός ένας σοσιαλιστής πολιτικός. Πρόκειται για τον Πάτσι Λόπεθ. Εξπρές

## [[8 Μαΐου]]
*Πακιστάν: Τουλάχιστον 78.000 άνθρωποι έχουν εγκαταλείψει τις εστίες τους τις τελευταίες ημέρες καθώς συνεχίζονται οι συγκρούσεις ανάμεσα στον κυβερνητικό στρατό του Πακιστάν και τους Ταλιμπάν στο Σουάτ, στα βορειοδυτικά της χώρας. Σημερινή (Sky News)
*Γουινέα: Από κατάρρευση χρυσωρυχείου, στην πόλη Σιγκουιρί σκοτώνονται 20 άνθρωποι και άλλοι 5 τραυματίζονται, ενώ σε 10 ανέρχεται ο αριθμός των αγνοουμένων. Το τραγικό περιστατικό συνέβη προχθές (6 Μαΐου). (BBC)
*Την αποχώρησή του από την ενεργό δράση ανακοινώνει ο 62χρονος Ισπανός τενόρος Χοσέ Καρρέρας. (in.gr)
*Καναδάς: Καταγράφεται ο πρώτος θάνατος από τη γρίπη των χοίρων, σε χώρα εκτός από τις ΗΠΑ και το Μεξικό.(in.gr)

## [[9 Μαΐου]]
*Εννέα ακόμα χημικές ουσίες, ανάμεσά στις οποίες ένα συστατικό φαρμάκων για τις ψείρες, καθώς και μια κατηγορία ουσιών που χρησιμοποιούνται ευρέως στην παραγωγή τσιπ για ηλεκτρονικούς υπολογιστές, εντάσσονται στη Συνθήκη της Στοκχόλμης για την απαγόρευση των οργανικών ρύπων που δεν διασπώνται στο περιβάλλον. Τα Νέα
*Ινδονησία: Το Δημοκρατικό Κόμμα του προέδρου Σουσίλο Μπάμπανγκ Γιουντχογιόνο κερδίζει την πλειοψηφία στη Βουλή, σύμφωνα με τα αποτελέσματα των βουλευτικών εκλογών που διενεργήθηκαν τον περασμένο μήνα.(BBC)
*Νότια Αφρική: Ορκίζεται πρόεδρος ο Τζέικομπ Ζούμα. (Reuters) 
*Μαλδίβες: Διεξάγονται οι πρώτες δημοκρατικές βουλευτικές εκλογές στην ιστορία του κράτους. Associated Press μέσω Yahoo!
*ΗΠΑ: Τις πρόσφατες εισβολές από το Σουδάν στο Τσαντ καταγγέλλει το Συμβούλιο Ασφαλείας των Ηνωμένων Εθνών. (France24) (UN News)

## [[10 Μαΐου]]
*Φιλιππίνες: Σε 36 ανέρχεται ο αριθμός των νεκρών και σε 12 των αγνοουμένων από τυφώνα που ενέσκηψε στις βόρειες περιοχές του κράτους. Εξπρές
*Σομαλία: Από έκρηξη όλμου σε τέμενος στη Μογκαντίσου σκοτώνονται τουλάχιστον 15 άτομα. Ελεύθερος Τύπος
*Νέα Καληδονία: Διεξάγονται βουλευτικές εκλογές. Radio Australia ABC News
**Τα κόμματα που τάσσονται υπέρ της ανεξαρτησίας από τη Γαλλία πετυχαίνουν σημαντικά κέρδη. Radio New Zealand International

## [[11 Μαΐου]]
*Πακιστάν:Ενώ κορυφώνονται οι συγκρούσεις στη βορειοδυτική επαρχία Σουάτ και στο Μπούνερ, ανάμεσα στον κυβερνητικό στρατό και στους αντάρτες Ταλιμπάν, ο ΟΗΕ προειδοποιεί ότι οι πρόσφυγες έχουν ήδη υπερβεί τους 200.000. Πρόκειται για το μεγαλύτερο κύμα εσωτερικών προσφύγων που γνώρισε η ασιατική χώρα από την περίοδο που ακολούθησε την κήρυξη της ανεξαρτησίας της το 1947. Έθνος
*ΗΠΑ: Το Συμβούλιο Ασφαλείας των Ηνωμένων Εθνών, με ομόφωνη απόφασή του, εκφράζει την άμεση ανάγκη επίτευξης μιας σφαιρικής ειρήνης στη Μέση Ανατολή στη βάση της επίλυσης του προβλήματος με τη δημιουργία δύο κρατών. Flash.gr
*Ιράν: Η Ιρανοαμερικανίδα δημοσιογράφος Ροξάνα Σαμπερί απελευθερώνεται από τη φυλακή Εβίν της Τεχεράνης. Ως "ανθρωπιστική χειρονομία" χαιρετά την αποφυλάκιση της Σαμπερί ο Αμερικανός πρόεδρος, Μπαράκ Ομπάμα. Καθημερινή

## [[12 Μαΐου]]
*Πρώην Γιουγκοσλαβική Δημοκρατία της Μακεδονίας: Ορκίζεται πρόεδρος ο Γκιόργκι Ιβάνοφ. Έθνος
*Γερμανία: Φτάνει στο Μόναχο μετά την απέλασή του από τις ΗΠΑ με σκοπό να δικαστεί ο κατηγορούμενος για εγκλήματα πολέμου, ο άλλοτε δεσμοφύλακας σε στρατόπεδο συγκέντρωσης των Ναζί, Τζον Ντέμιανουκ.(''New York Times'')
*Σομαλία: Συνεχίζονται οι συγκρούσεις ανάμεσα στον κυβερνητικό στρατό και στους ισλαμιστές αντάρτες, με απολογισμό τουλάχιστον 123 νεκρούς.(BBC)
*Ιταλία: Την ποινικοποίηση της λαθρομετανάστευσης, χορηγώντας ψήφο εμπιστοσύνης στην κυβέρνηση του Σίλβιο Μπερλουσκόνι, εγκρίνει με 316 υπέρ και 258 κατά η Βουλή. Η Σημερινή

## [[13 Μαΐου]]
*Γαλλία: Εγκρίνεται από τη Γερουσία ένας από τους αυστηρότερους νόμους για την καταπολέμηση της διαδικτυακής πειρατείας. Με βάση τον νέο νόμο, η κυβέρνηση θα αποσυνδέει τους χρήστες που "κατεβάζουν" παράνομα μουσική και ταινίες από το Διαδίκτυο. Ισοτιμία
*Ινδία: Ολοκληρώνονται οι βουλευτικές εκλογές, με τη διεξαγωγή του πέμπτου και τελευταίου γύρου. Reporter.gr
*Παλαιστίνη: Ο Πάπας Βενέδικτος φθάνει στη Δυτική Όχθη, συνεχίζοντας την περιοδεία του στη Μέση Ανατολή. Κατά τη διάρκεια επίσκεψής του σε προσφυγικό καταυλισμό, τάσσεται υπέρ της αναγνώρισης ενός παλαιστινιακού κράτους. The Times 
*Κένυα: Κορυφώνεται η συνοριακή διαμάχη της χώρας με την Ουγκάντα. Το κοινοβούλιο καταδικάζει έντονα την Ουγκάντα και τη χαρακτηρίζει "εχθρικό κράτος" μετά τις δηλώσεις του προέδρου της δεύτερης, Γιουέρι Μουσέβενι ότι η θάλασσα του μικροσκοπικού νησιού Μιγκίνγκο ανήκει στην Ουγκάντα, ενώ η στεριά στην Κένυα. Monitor Daily

## [[14 Μαΐου]]
*Ισπανία: Με τη συμμετοχή περισσοτέρων από 50.000 ατόμων, γίνεται μαζική διαδήλωση στη Μαδρίτη. Οι διαδηλωτές απαίτησαν τη διαφύλαξη των θέσεων εργασίας τους. Η διαμαρτυρία έγινε στο πλαίσιο τριών «ευρωπαϊκών ημερών δράσης» που διοργανώνει η Ευρωπαϊκή Συνομοσπονδία Εργατικών Συνδικάτων, εκτός από την ισπανική πρωτεύουσα, στις Βρυξέλλες, την Πράγα και το Βερολίνο από την Πέμπτη ως το Σάββατο. To Βήμα
*Ιαπωνία: Παραιτείται ο αρχηγός της αντιπολίτευσης, Ιχίρο Οζάουα, έπειτα από την εμπλοκή στενού συνεργάτη του σε σκάνδαλο παράνομων χρηματοδοτήσεων. Ελεύθερος Τύπος
*Ακτή Ελεφαντοστού: Ο πρωθυπουργός Γκιγιόμ Σορό ανακοινώνει ότι οι προεδρικές εκλογές θα διεξαχθούν στις 29 Νοεμβρίου, έπειτα από καθυστερήσεις 4 ετών. BBC

## [[15 Μαΐου]]
*ΗΠΑ: Η Ουάσιγκτον ανακοινώνει την απόφασή της να επεκτείνει τις κυρώσεις εναντίον της κυβέρνησης της Μιανμάρ. Ελευθεροτυπία
*Ηνωμένο Βασίλειο: Την παραίτησή του υποβάλλει ο υφυπουργός Δικαιοσύνης Σαχίντ Μαλίκ, το όνομα του οποίου ενεπλάκη στην υπόθεση αμφιλεγόμενων εξόδων των Βρετανών βουλευτών. Σκάι
*Ο Παγκόσμιος Οργανισμός Υγείας σε ανακοίνωσή του αναφέρει ότι 1.000 νέα κρούσματα της γρίπης Α (ΗΙΝ1) καταγράφηκαν σε ένα 24ωρο παγκοσμίως, ανεβάζοντας το συνολικό αριθμό κρουσμάτων σε 7.520 σε 34 χώρες.in.gr

## [[16 Μαΐου]]
*Ινδία: Το κόμμα του Κογκρέσου συγκεντρώνει αυτοδυναμία στη Βουλή και η κυβέρνηση επανεκλέγεται, σύμφωνα με τα αποτελέσματα των βουλευτικών εκλογών. Το Κογκρέσο προηγείται με 260 έδρες, ενώ το δεξιό κόμμα της BJP συγκεντρώνει 161 έδρες. Cosmo.gr
*Σρι Λάνκα: Ο πρόεδρος Μαχίντα Ραγιαπάκσε ανακοινώνει τη στρατιωτική ήττα των ανταρτών Ταμίλ από τον κυβερνητικό στρατό.Έθνος
*Κουβέιτ: Διεξάγονται πρόωρες βουλευτικές εκλογές. Τα πρώτα αποτελέσματα δείχνουν ότι για πρώτη φορά εκλέγονται γυναίκες βουλευτές. AFP
*Η Νορβηγία με τον Αλεξάντερ Ρίμπακ κερδίζει τον Διαγωνισμό Τραγουδιού της Eurovision με το τραγούδι "Fairytale".Times of Malta

## [[17 Μαΐου]]
*Σρι Λάνκα: Οι αντάρτες Ταμίλ ανακοινώνουν κατάπαυση του πυρός, έπειτα από την παραδοχή της στρατιωτικής ήττας τους στον πόλεμο με τον κυβερνητικό στρατό. Ελεύθερος Τύπος
*Λιθουανία: Η ανεξάρτητη πρώην υπουργός Οικονομικών Ντάλια Γκριμπαουσκάιτε είναι η νικήτρια των προεδρικών εκλογών στη χώρα, αποσπώντας γύρω στο 68% των ψήφων από τον πρώτο γύρο, σύμφωνα με δημοσκόπηση που διενεργήθηκε κατά την έξοδο από τα εκλογικά τμήματα.Καθημερινή
*Ελβετία: Οριακά τάσσονται με 50,1% υπέρ των βιομετρικών διαβατηρίων οι ψηφοφόροι της χώρας. Κατά της πρότασης ψήφισαν σε ποσοστό 49,9%. Το Βήμα

## [[18 Μαΐου]]
*Σρι Λάνκα: Το θάνατο του ηγέτη των ανταρτών Ταμίλ. Βελουπιλάι Πραμπακαράν, ανακοινώνει η κυβέρνηση. Την ίδια στιγμή η Βρετανία ζητά τη διενέργεια έρευνας εναντίον του στρατού της Σρι Λάνκα και εναντίον των Τίγρεων Ταμίλ για "εγκλήματα πολέμου". Έθνος
*Ελλάδα: Επιβεβαιώνεται το πρώτο κρούσμα της γρίπης Α στη χώρα. Στο μεταξύ, ο Παγκόσμιος Οργανισμός Υγείας αποφάσισε να διατηρήσει στο επίπεδο 5 το συναγερμό για τη νέα γρίπη, η οποία έχει πλήξει περισσότερα από 8.800 άτομα παγκοσμίως.Alpha TV
*Μιανμάρ: Αρχίζει η δίκη της ηγέτιδας της αντιπολίτευσης, Αούνγκ Σαν Σου Κίι, η οποία κατηγορείται ότι παραβίασε τους περιοριστικούς όρους που της είχαν επιβληθεί από τη χούντα. Cosmo.gr
*Βολιβία:Αρχίζει η δίκη του πρώην προέδρου Γκονσάλο Σάντσες ντε Λοσάδα BBC News

## [[19 Μαΐου]]
*Ηνωμένο Βασίλειο: Την παραίτησή του υποβάλλει ο πρόεδρος της Βουλής των Κοινοτήτων, Μάικλ Μάρτιν, η οποία θα ισχύσει από τις 21 Ιουνίου. Η παραίτηση έχει να κάνει με το σκάνδαλο που αφορά τις αμοιβές των Βρετανών βουλευτών. Είναι η πρώτη φορά έπειτα από 314 χρόνια που παραιτείται ο Πρόεδρος της Βουλής. Capital.gr
*Σρι Λάνκα: Ο πρόεδρος Μαχίντα Ραγιαπάκσε ανακοινώνει επίσημα στο Κοινοβούλιο το τέλος του εμφυλίου πολέμου, έπειτα από 26 χρόνια. Ριζοσπάστης
*Μαλάουι: Διεξάγονται γενικές εκλογές στη χώρα. Ο σημερινός πρόεδρος Μπίνγκου γουά Μουτάρικα αντιμετωπίζει τον κύριο αντίπαλό του από την αντιπολίτευση, Τζον Τέμπο, τον οποίο υποστηρίζει ο πρώην πρόεδρος Μπακίλι Μουλούζι. Η συμμετοχή είναι πολύ υψηλή και η ψηφοφορία κυλά ήρεμα. Voice of America
*Παλαιστίνη:Ορκίζεται νέα κυβέρνηση στη Δυτική Όχθη με πρωθυπουργό ξανά τον Σαλάμ Φαγιάντ. Ελευθεροτυπία
*ΗΠΑ: 
**Ο πρόεδρος Μπαράκ Ομπάμα ανακοινώνει την εφαρμογή αυστηρότερων κανονισμών και για πρώτη φορά με κοινή ισχύ σε όλες τις Ηνωμένες Πολιτείες, αναφορικά με την εκπομπή αερίων διοξειδίου του άνθρακα από τα οχήματα και την κατανάλωση καυσίμων. Καθημερινή
**Τέσσερα άτομα συλλαμβάνονται για σχεδιασμό βομβιστικής επίθεσης σε συναγωγή και για καταστροφή στρατιωτικού αεροσκάφους στη Νέα Υόρκη. (Sky News)

## [[20 Μαΐου]]
*Ιράν: Εκτοξεύεται ο πύραυλος εδάφους εδάφους μεσαίου βελληνεκούς Sajjil-2. (BBC)
*Ινδονησία: Από συντριβή πολεμικού αεροσκάφους τύπου C-130 Hercules στην Ιάβα, βρίσκουν το θάνατο τουλάχιστον 98 άνθρωποι.(Reuters)
*Σομαλία: Τρεις πολίτες βρίσκουν το θάνατο στη διάρκεια συγκρούσεων ανάμεσα σε ισλαμιστές μαχητές και σε δυνάμεις της Αφρικανικής Ένωσης στο Μογκαντίσου.Associated Press

## [[21 Μαΐου]]
*Σερβία: Παραδίδεται ο ένοπλος που είχε εισβάλει στο προεδρικό μέγαρο στο Βελιγράδι. (CNN)
*Ινδία: Σε επίθεση Μαοϊστών ανταρτών κοντά στο Ναγκπούρ της Μαχαράστρα, σκοτώνονται 15 αστυνομικοί.(BBC)
*ΗΠΑ: Σύμφωνα με τα αποτελέσματα χθεσινού δημοψηφίσματος στην Καλιφόρνια, απορρίπτονται οι προτάσεις του κυβερνήτη Άρνολντ Σβαρτσενέγκερ για ισοσκελισμένο προϋπολογισμό. Ειδικότερα, απορρίφθηκαν οι πέντε από τις έξι προτάσεις του δημοψηφίσματος, ενώ εγκρίθηκε η θέσπιση «πλαφόν» στις αποδοχές κρατικών λειτουργών. Καθημερινή

## [[22 Μαΐου]]
*Σομαλία: Τουλάχιστον 30 άνθρωποι σκοτώνονται σε συγκρούσεις του κυβερνητικού στρατού με ισλαμιστές αντάρτες στο Μογκαντίσου. (BBC)
*Μαλάουι: Ο νικητής των προεδρικών εκλογών, Μπίνγκου γουά Μουταρίκα ορκίζεται για δεύτερη συνεχή θητεία. (AP μέσω Google News)
*Ινδία: Για δεύτερη θητεία αναλαμβάνει καθήκοντα πρωθυπουργού ο Μανμοχάν Σινγκ. (Reuters)
*Βόρεια Ιρλανδία: Για πρώτη φορά στα χρονικά του εδάφους, γεννιούνται εξάδυμα στο Μπέλφαστ. (RTÉ)
*Κέιμαν Νήσοι: Η αντιπολίτευση κέρδισε σαρωτική νίκη στις γενικές εκλογές που διεξήχθησαν προχθές. Στο ταυτόχρονο συνταγματικό δημοψήφισμα, το 63% των ψηφοφόρων ενέκρινε σχέδιο Συντάγματος. Carribbean 360 

## [[23 Μαΐου]]
*Νεπάλ:Νέος πρωθυπουργός εκλέγεται ο αρχηγός του Κομμουνιστικού Κόμματος, Μαντχάβ Κουμάρ Νεπάλ. (CNN)
*Βραζιλία: Τουλάχιστον 14 άνθρωποι σκοτώνονται από συντριβή αεροσκάφους τύπου King Air 350 κοντά στο Τρανκόσο της Μπαΐα. (AFP μέσω ABC News)
*Γερμανία: Πρόεδρος της χώρας επανεκλέγεται από το Ομοσπονδιακό Κοινοβούλιο ο Χορστ Κέλερ. (Deutsche Welle)
*ΗΠΑ: Ο Τσαρλς Μπόλντεν ο νεότερος διορίζεται από τον πρόεδρο Μπαράκ Ομπάμα επικεφαλής της NASA. Είναι ο πρώτος μαύρος που γίνεται αρχηγός της διαστημικής υπηρεσίας των ΗΠΑ. (Los Angeles Times)
*Μαρόκο: Τουλάχιστον 11 άτομα βρίσκουν το θάνατο σε συνωστισμό στη διάρκεια συναυλίας. Καθημερινή

## [[24 Μαΐου]]
*Ισραήλ: Στη διάρκεια συνεδρίασης του υπουργικού συμβουλίου, ο πρωθυπουργός Μπενιαμίν Νετανιάχου κάνει λόγο για πρώτη φορά για Παλαιστινιακό Κράτος, διευκρινίζοντας παράλληλα ότι έχει επιφυλάξεις για τη δημιουργία του.Ελεύθερος Τύπος
*Μογγολία: Διεξάγονται προεδρικές εκλογές, οι οποίες προβλέπεται να είναι αμφίρροπες. Radio Netherlands
*Στην ταινία *[[Η λευκή κορδέλα]]* του αυστριακού Μίχαελ Χάνεκε απονέμεται ο Χρυσός Φοίνικας κατά την ολοκλήρωση του Φεστιβάλ Κινηματογράφου στις Κάννες. in.gr

## [[25 Μαΐου]]
*Μογγολία: Ο Τσαχιάγκιϊν Ελμπεγκντόρζ από το Δημοκρατικό Κόμμα εκλέγεται Πρόεδρος. (BBC)
*Βόρεια Κορέα: Η χώρα πραγματοποιεί και δεύτερη πυρηνική δοκιμή. (ABC News Australia)
*Επιδημία γρίπης των χοίρων 2009: Σύμφωνα με νέο απολογισμό του Παγκόσμιου Οργανισμού Υγείας (ΠΟΥ) που ανακοινώθηκε στη Γενεύη, από τη νέα γρίπη Α έχουν προσβληθεί 12.515 άτομα σε 46 χώρες και έχουν πεθάνει 91. Flash.gr

## [[26 Μαΐου]]
*Γεωργία: Με συμμετοχή 50.000 περίπου διαδηλωτών γίνεται στην Τιφλίδα μεγάλη συγκέντρωση της Αντιπολίτευσης με αίτημα την παραίτηση του προέδρου Μιχαήλ Σαακασβίλι. Η διαδήλωση συμπίπτει με την Ημέρα της Ανεξαρτησίας και η στρατιωτική παρέλαση για την επέτειο αυτή αναβάλλεται. Wall Street Journal
*Μπανγκλαντές: Περισσότεροι από 90 είναι οι νεκροί καθώς ο κυκλώνας Άιλα ενέσκηψε στην ασιατική χώρα και στην Ινδία (στο κρατίδιο της Δυτικής Βεγγάλης). Bloomberg
*ΗΠΑ: Διορίζεται από τον πρόεδρο Μπαράκ Ομπάμα η πρώτη ισπανόφωνη πρόεδρος του Ανωτάτου Δικαστηρίου των ΗΠΑ. Η Σόνια Σοτομαγιόρ είναι εφέτης δικαστής στη Νέα Υόρκη. Ελεύθερος Τύπος 
*Νίγηρας: Διαλύεται το κοινοβούλιο από τον πρόεδρο Μαμαντού Ταντζά, σε έναν ύστατο ελιγμό του τελευταίου να παρατείνει την προεδρική του θητεία, λίγο μετά την απόφαση του Συνταγματικού Δικαστηρίου που έκρινε παράνομη την πιθανή διεξαγωγή δημοψηφίσματος με σκοπό την αλλαγή του Συντάγματος ώστε να επιτραπεί η επανεκλογή του προέδρου για τρίτη θητεία. Εξπρές 
*Στη γαλλίδα σκηνοθέτιδα Αριάν Μνούσκιν απονέμεται το Διεθνές βραβείο Ίψεν. Ελευθεροτυπία

## [[27 Μαΐου]]
*Βοσνία-Ερζεγοβίνη: Παραιτείται ο πρωθυπουργός της Κροατο-Μουσουλμανικής Ομοσπονδίας Νεντζάντ Βράνκοβιτς, λόγω εντάσεων με άλλα μέλη της τριμερούς ηγεσίας της χώρας. Καθημερινή
*Βόρεια Κορέα: Το καθεστώς της Πιονγιάνγκ συνεχίζει να εκτοξεύει πυραύλους, ενώ η χώρα αυτή απειλεί στρατιωτικά τη Νότια Κορέα.Ημερησία
*Πακιστάν:Πολύνεκρη βομβιστική επίθεση με στόχο αστυνομικό τμήμα σημειώνεται στην 2η μεγαλύτερη πόλη της χώρας. 30 άτομα σκοτώνονται και τουλάχιστον 250 τραυματίζονται. Cosmo.gr
*Εκτοξεύεται το ρωσικό διαστημικό σκάφος Soyuz από τη στέπα του Καζακστάν με τριμελές πλήρωμα προς στον Διεθνή Διαστημικό Σταθμό. Έτσι διπλασιάζεται το μόνιμο πλήρωμα στο εν λόγω τροχιακό συγκρότημα. Τα Νέα

## [[28 Μαΐου]]
*Η Διεθνής Αμνηστία, στην ετήσια 400σέλιδη έκθεσή της για τα ανθρώπινα δικαιώματα, αναφέρει ότι η παγκόσμια οικονομική κρίση επιδείνωσε την κατάσταση των ανθρωπίνων δικαιωμάτων στον κόσμο. Έθνος
*Μολδαβία: Αναβάλλεται, λόγω των εορτασμών για την Ανάληψη, η δεύτερη ψηφοφορία για την εκλογή προέδρου για τον επόμενο μήνα. Deutsche Welle
*Ιράν: Από έκρηξη σε τέμενος στο Ζαχεντάν (στα σύνορα με το Πακιστάν) σκοτώνονται 15 άνθρωποι και άλλοι 50 τραυματίζονται. Ελεύθερος Τύπος
*Βουλγαρία: Από πτώση λεωφορείου σε πλήθος λόγω βλάβης στα φρένα βρίσκουν το θάνατο 16 άνθρωποι και άλλοι 4 τραυματίζονται στην πόλη Γιάμπολ, στα νοτιοανατολικά του βαλκανικού κράτους. Η αυριανή ημέρα έχει κηρυχθεί ως ημέρα πένθους για τα θύματα της τραγωδίας. ΒΝR
*Ονδούρα: Τουλάχιστον τέσσερα παιδιά σκοτώνονται από σεισμό μεγέθους 7,1 βαθμών της κλίμακας Ρίχτερ. Εκτός από την Ονδούρα, ο σεισμός γίνεται αισθητός και στο Μπελίζ. Αl Jazeera
*Το Διεθνές βραβείο Μπούκερ κερδίζει η καναδή Άλις Μούνρο. BBC News

## [[29 Μαΐου]]
*Νότια Κορέα: Κηδεύεται παρουσία πλήθους κόσμου ο αυτόχειρας πρώην πρόεδρος Ρο Μου-χιουν στη Σεούλ. (''Korean Daily News'')
*Σουδάν: Τουλάχιστον 244 άνθρωποι σκοτώθηκαν στη διάρκεια συγκρούσεων μεταξύ φυλών τις τελευταίες ημέρες, ανακοινώνει η κυβέρνηση του Χαρτούμ. in.gr
*Ταυτοποιείται από επιστήμονες ο Λούτζο, ένας νέος θανατηφόρος ιός στην Αφρική που προκαλεί αιμορραγία σαν τον ιό Έμπολα. (Associated Press)

## [[30 Μαΐου]]
*ΗΠΑ: Εγκρίνεται από το Συμβούλιο Ασφαλείας με 14 ψήφους υπέρ και 1 κατά το ψήφισμα για ανανέωση της ειρηνευτικής δύναμης του ΟΗΕ (ΟΥΝΦΙΚΥΠ) στην Κύπρο για άλλους 6 μήνες. Πολίτης On Line
*Πακιστάν: Ο κυβερνητικός στρατός αποκτά ξανά τον έλεγχο της στρατηγικής σημασίας πόλης Μινγκόρα, στην Κοιλάδα του Σουάτ, έπειτα από σκληρές μάχες με τους Ταλιμπάν. Cosmo.gr
*Αρχίζει στη Φλόριντα το 45ο ετήσιο συνέδριο της Αμερικανικής Εταιρείας Ογκολογίας (ASCO. Πρόκειται για τη μεγαλύτερη παγκόσμια διάσκεψη για τον καρκίνο, με τη συμμετοχή 30.000 συνέδρων. in.gr
*Γερμανία: Η κυβέρνηση ανακοινώνει συμφωνία με την εταιρεία Magna για να αναλάβει τις τύχες της αυτοκινητοβιομηχανίας Όπελ, με δάνειο ύψους 1,5 δις ευρώ από την κυβέρνηση προς την εταιρεία. Ελεύθερος Τύπος

## [[31 Μαΐου]]
*Δυτική Όχθη:Ένας μαχητής της οργάνωσης Χαμάς και τρεις Παλαιστίνιοι αστυνομικοί σκοτώνονται σε ανταλλαγές πυρών στην Καλκίλια. Η συμπλοκή έγινε μετά την επιδρομή δυνάμεων της Φατάχ για τη σύλληψη μελών της Χαμάς. Σημερινή
*Νότια Οσετία: Διεξάγονται βουλευτικές εκλογές στη μη αναγνωρισμένη διεθνώς δημοκρατία. Το κόμμα του προέδρου Έντουαρντ Κοκόιτι κερδίζει τις εκλογές. AFP
*Χονγκ Κονγκ: Χιλιάδες διαδηλωτών συρρέουν για να εορτάσουν την εικοστή επέτειο από τη σφαγή στην Πλατεία Τιεν Ανμέν. (''Straits Times'')

Γεγονοτα 05